Man kritiek nadat trein hom tref | Netwerk24
Tongaanse rugbyspan in kwarantyn
Die hospitaalgroep Life Healthcare maak vordering met sy plan om in Suid-Afrika tot die radiologiebedryf toe te tree.
Man kritiek nadat trein hom tref
02 Junie 2019 12:37
’n Man is in ’n kritieke toestand nadat hy Saterdagaand deur ’n trein naby die Payneville-treinstasie in Bakerton, Springs, getref is.
Volgens Werner Vermaak, woordvoerder van ER24, het paramedici omstreeks 21:45 op die toneel aangekom waar die man steeds onder die trein vasgevang was.
“Hy was in ’n kritieke toestand en het verskeie beserings opgedoen. Paramedici het daarin geslaag om die man, wat onder die trein vasgevang was, te bevry. Hy is na die Tambo-gedenkhospitaal gehaas vir verdere behandeling.”
Vermaak sê volgens omstanders het die man probeer om die spoorlyn oor te steek toe hy deur die trein getref is.
Meer oor: Werner Vermaak | Springs | Trein | Treinbotsing | Botsing
Pretoria: 50 beseer in treinbotsing
Jongste treinbrand op Kaapstad-stasie lyk ook na misdaad